Gabono ir Lietuvos santykiai

Gabono ir Lietuvos santykiai – dvišaliai tarptautiniai santykiai tarp Gabono ir Lietuvos.

Diplomatiniai santykiai užmegzti 1994 m. kovo 3 d.

Abi šalys yra Jungtinių Tautų narės. 2022 m. pradžioje Lietuvoje Gabono piliečių negyveno.

Gabonas Lietuvai yra akreditavęs savo ambasadą Rusijoje.

Santykių istorija 
Yra duomenų, kad SSRS okupacijos metais Gabonas palaikė ryšius su Lietuvos diplomatinėmis atstovybėmis. Gabonas savo nepriklausomybę paskelbė 1960 m.

Gabonas ir Lietuva diplomatinius santykius užmezgė 1994 m. kovo 3 d., o 1999 m. akreditavo pirmąjį savo ambasadorių Lietuvai (rezidavo Rusijoje).
Nepaisant to, dvišalis bendradarbiavimas tarp šalių minimalus, dominuoja daugiašalis formatas.

2022 m. Rusijai pradėjus plataus masto karą prieš Ukrainą Gabonas buvo viena iš prieš Rusiją nukreiptas rezoliucijas JTO balsuojančių ar susilaikančių valstybių. Tuo tarpu Lietuva tokias rezoliucijas palaikė. 2022 m. balandį Gabonas buvo vienas iš trijų JT Saugumo Tarybos valstybių narių, balsavusių prieš Rusijos pašalinimą iš JT Žmogaus teisių tarybos. 2022 m. spalio 21 d. JT Saugumo Tarybai pirmininkaujantis Gabonas likus pusvalandžiui iki posėdžio pradžios pakeitė savo ankstesnį sprendimą ir nebesuteikė galimybės Lietuvai dalyvauti bei pasisakyti posėdyje, skirtame taikai ir saugumui Ukrainoje. Dėl to Lietuvos užsienio reikalų ministerija, remiama Latvijos, Estijos ir Čekijos, pareiškė Gabonui protestą.

Švietimo, mokslo, sporto ir technologiniai mainai ir kultūrinis bendradarbiavimas 
Lietuvos futbolo klubuose yra žaidę du legionieriai iš Gabono.
2017–2018 m. „FK Utenis Utena“ klube žaidė Medvinas Bitegė, o 2017 m. „FK Sūduva“ klube žaidė Henris Džiunioras Ndongas Ngaleu.

2018 m. Šventojo Sosto atstovybėje Gabone dirbo lietuvių kunigas monsinjoras Rolandas Makrickas.

Ekonominiai santykiai 
2018 m. duomenimis, prekybos apyvarta tarp Lietuvos ir Gabono siekė 200,3 tūkst. eurų. Iš Gabono importuotų produktų nebuvo.

Pasiuntinių ir ambasadorių sąrašas

Pasiuntiniai Lietuvai 
 1999–2004 m. – Bendžaminas Legnongo Ndumba, pirmasis Gabono ambasadorius Lietuvai (rezidavo Maskvoje)

Pasiuntiniai Gabonui 
Lietuva nėra akreditavusi ambasadoriaus Gabonui.

Literatūra

Šaltiniai

Nuorodos 
 Gabonas | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt)

Lietuvos diplomatiniai santykiai
Gabonas